Metanhleðslustöðin á Akureyri hefur ekki náð að anna eftirspurn síðastliðnar vikur. Forstjóri Norðurorku segir að framleiðsla úr sorphaugnum, sem notuð er á hleðslustöðinni, sé ekki eins mikil og gert hafi verið ráð fyrir í upphafi.
Síðan árið 2014 hefur Norðurorka unnið metan til að nota sem orkugjafa á bíla. Metanið hefur ekki náð mikilli útbreiðslu hér á landi en starfræktar eru tvær metanhleðslustöðvar, ein á Akureyri og önnur í Reykjavík.
Helgi Jóhannesson, forstjóri Norðurorku, segir þó að fjölgun metanbíla sé ekki orsök aukinnar eftirspurnar.
Fólk er greinilega mikið í sumarfríinu hérna norðan heiða og þess vegna eru vafalaust margir metanbílar í því.
Síðan hefur líka fjölgað stærri bílum eins og strætó og vinnubílum m.a. okkar. Þannig að ég held að það sé ekki einkabílum að fjölga hér á svæðinu.
Metangasið sem notað er á hleðslustöð Norðurorku kemur úr gömlu sorphaugum bæjarbúa í Glerárdal. Ef metanið væri ekki unnið úr haugnum myndi gasið úr honum streyma út í andrúmsloftið og valda þar skaða. Jákvæð umhverfisleg áhrif eru því töluverð.
Þegar byrjað var að vinna metan úr sorphaugunum fyrir um 7 árum var gert ráð fyrir að að gasið myndi nægja alla vega til ársins 2030.
Við gerðum spálíkan í upphafi til að reyna að meta hversu mikið haugurinn gæti framleitt þangað til að hann deyr út, þannig.
Sú spá var um 600.000 normalrúmmetra á ári en nú erum við að nálgast 300.000 og margt bendir til að við séum komin í topp og náum ekki meira út úr honum.
Helgi segir að rafmagnsbílar hafi tekið ákveðið forskot á aðra vistvænni bíla.
Það lítur ekki þannig út að við getum framleitt meira en þetta er þá orðið pólitísk spurning, svona samfélagsspurning.
En það er spurning á hvers hendi það er.